Чк|вынк| таца дг|айгвашын, пх|выспа дгьизг|алымхвазт| :йа лш|ахъа гьпшдзамызт|, йа дамлагачван, йа дт|ашвчван .. Мышк|ы хъац|а азак| дг|айш|ашват|. Дицхъраг|ушта дг|айыргвыгъат|.. 
- Ма, ари санрыкь хъа нахв ,- йх|ван ачк|вын йитат|. - Уанх|азырхара, апх|выспа йутахъу лпахь йхъч|вата, ишутахъу дцушт|.
Ачк|вын дадгылт|.
Ужвы , йынбжьаг|вчва ,йыъах|ыльчва пх|выспак| дшлыщтаныкъвауа гвы ъартат|. Апх|ыспагьи мшымзара мшы рах|а- рах|а дпшдзахун . Ауасамца йабагат|..
Сквшык| анц|ы лчвагьи гвымхахат|,лш|ахъагьи джьаквата йцат |. Зымг|ва рацк|ыс ачк|вын днашхыйахат |. 
Аза дг|айауын дйыквц|ыруа далагат|.
-Сг|аужьат|! Йух|ваз гьынхахуам. Ауаса йызцайа?
-Зак|ытагьи гьымцат|,- йх|ват| азагьи ,- упх|выспа ишутахъу даъап|. Ауаса йлыгхауа уазыпшауа уалагат|..